
"Od prvih susreta s poezijom Huseina Bašića bio 
sam fasciniran gorgijski zatamnjenim metaforičkim 
iskazom mitske građe, zavičajnih predanja mahom apo- 
kaliptične vizionarnosti. Maštovitost pučkih fantazma- 
goričnih predstava o iracionalnim uzmama i utrama u 
Bašićevoj se pjesmi ukazivala u alegorijskoj slici histori- 
je isuvremenosti zavičajnog svijeta izloženog ostrvljen- 
im silama zla i uništenja. Bilo je u tim stihovima nešto 
od onog uzbudljivog suočenja s tajanstvom riječi koja u 
sebi sabere i univerzalna značenja arhetipske strukture 
kozmogonijskog mita, ali i katarktičkog oslobađanja od 
tragičnih iskustava povijesne sudbine našeg svijeta i 
prostora zapamćenih u predanju i legendi. Stoga je 
Bašićeva pjesma "gusta od značenja", metaforički ra- 
zuđena i prezasićena alegorijskim viđenjima ili, 
posljednjim zbirkama, eliptično svedena u gorak uzao 
simboličkih navješćenja. 

Kada dočitamo Bašićevu dopunjen zbirku pre- 
poznaćemo (pogotovo u prvom ciklusu Kad su gorjele 
Božije kuće) istu onu sugestivnost estetski autentičnog 
rukopisa, jedne nepatvorene lirske snage što se iz zbirke 
u zbirku preobražavala i dozrijevala zadržavajući u sebi, 
naravno, i onaj neizmjenjivi ton Bašićeve pjesničke po- 
sebnosti. Ali, istovremeno, ova knjiga pjesama donosi i 
jednu sasvim novu dimenziju pjesnikova doživljaja svije- 
ta i poetskog izraza. Kataklizmično prijeteći svijet mit- 
skih predstava o zlu, sve one horebilne predstave o 


uzmama i utrama zadobile su svoje jezivo stvarnosno 
uobličenje u neposrednim iskustvima zločina nad 
Bosnom i Bošnjacima u posljednjem orgijanju velikosrp- 
skih i velikohrvatskih genocidnih nakana i ostvarenja. 
Sva ona metaforički zgusnuta, fantazmagorična slikov- 
nost Bašićevih stihova ustuknula je pred stravičnim pri- 
zorima srebreničkih i bratunačkih, brčanskih i bijeljin- 
skih, prijedorskih i dobojskih pokolja, spaljenih gradova, 
srušenih džamija, kuća i mostova. Zbogom naivne me- 
tafore naslovit će Bašić svoje pjesme jer je gorsgijski, 
metaforičko zgusnuti govor kojim se zlo slutilo, ali i 
pripitomljavalo, odgađalo i odbijalo postao besmislen, 
presahnuo u grlu i duhu jer "poslije Srebrenice može se 
samo nemušto grcati". U jednoj davnoj pjesmi Abdulaha 
Sidrana pjesnik će ustvrditi da "treba zaboraviti oholo 
ono kazivanje" i da poezija "mora da bude tačna i u svemu 
precizna". Ali, Sidranu se, baš kao i onom davnom Hu- 
seinu Bašiću, pjesma uvijek otimala od te verističke na- 
kane. Kao nepatvoreni trenutak ljepote njihovi su se sti- 
hovi događali kao svojevrsne lirske svečanosti, čas čuda 
kada riječi zadobiju onu tajanstvenu auru, zagonetni sjaj 
i trepet mnogoznačnosti. Danas, evo, i Sidran i Bašić 
žele da svjedoče jednu i jedinu istinu naše tragedije i 
zato im je govor surovo sveden na imeničku očiglednost 
bez one za poeziju karakteristične atributske polisemič- 
nosti. Riječ se sada, u jezivom suočenju sa zlom morala 
svesti na same bitnosti svjedočenja, na suštine koje ne 
trpe ni metafore ni simbole, na govor u kojem je sve 
definitivno određeno jer smrt je samo smrt, jer zločinac 
ima svoje ime i prezime, baš kao što ih ima i žrtva. To 
više nije mitsko vrijeme 1 mitski prostor, nego sve ima 
krvavi nadnevak bezbrojnih zločina u Zvorniku i Ba- 
tkoviću, Prijedoru i Omarskoj, Stocu i Dretelju. I stoga 
je sasvim razumljivo što će se Husein Bašić upitati da li 
je pjesma uopće moguća, jer pjevati znači stvarati, jer joj 


je iskra u Božanskoj uputi ikre, jer - Zaista - na početku - 
bijaše Riječ. 

Stoga će se nad razvalinama jednog svijeta, u 
zlom vremenu kad su gorjele Božije kuće, kad su rušeni 
mostovi između ovoga i onoga svijeta a "zadrigle i p'jane 
geler-ale ispijale na dušak vrčeve ljudske krvi" pjesnik 
iznova obratiti ljepoti Aladže i ćuprije na Drini, Ferha- 
dije i Starog mosta u Mostaru istom onom opsjednu- 
tošću i opsjenjenošću kojom su bili opsjednuti i opsjen- 
jeni Bašeskija i Evlija Čelebija, Ćamil Sijarić i Zuko 
Džumhur, Mak Dizdar i Skender Kulenović, Abdulah 
Sidran i Zilhad Ključanin. Stećak i nišan, mihrab i tarih, 
hamam i bezistan, hajat i divanhana, svi oni simboli 
jedne rafinirane kulture življenja i stvaranja što su pre- 
selili u stihove Bašićevih prethodnika i suvremenika, 
javiće se iznova i u njegovim pjesmama da zasvjedoče 
neumrlost i neuništivost jednog svijeta i njegova stvar- 
alačkog duha predanog ljepoti i dobroti življenja. Čitav 
je ciklus Kad su gorjele Božije kuće taj gorki razgovor 
kroz vijekove, lirski palimpsest i dopisana poanta na sta- 
rom i neugasivom rukopisu što ga, usprkos zlu i zločinu, 
ispisuje jedna 1 ista zanesena duša graditeljska, duša 
Hajrudinova i Mešina, Makova i Skenderova, Ćamilova 
i Huseinova, duša bošnjačka. A u tom razgovoru u ko- 
jem se glasom Personae javljaju njegova pjesnička sa- 
braća Husein Bašić iznova vraća onu semantičku pu- 
noću stiha, pa su njegove pjesme i dnevno svjedočanstvo 
i pjesničko svjedočenje, ponovo ispisani tarih za Stari 
most i Aladžu, epitaf na znanim i neznanim nišanima 
njegove braće iz Srebrenice i Sarajeva, stećcima sa Ra- 
dimlje, Makove i Huseinove. 


Fnes Duraković 


ZAPIS RAZBIJEN U TIRINTE 


Ko poruši tuđu bogomolju, 

Svojoj je temelj potkopao... 
Mimar Osman Baba-Batal, 
nad ruševinama Džin Ali-agine 
džamije u Beogradu 


Ko otvori put - svi su putevi pred njim, 

Ko ga prekine - moraće tamom i bespućem. 
Ko podigne česmu - duša će mu s vodom feći, 
Ko je obatali - žedan će u grob leći. 

Ko sazida kuću - s njom će porasti, 

Ko je zapali i oburva - ime će mu propasti. 
Ko sagradi most - dva će svijeta sastaviti, 

Ko ga poruši - oba će izgubiti. 

Ko čovjeka spasi - sačuvaće sebe, 

Ko ga ubije - ubiće u njemu i tebe. 


Kaligrafski ispisana 112. sura Kur'ana, na stubu trijema 
Aladža džamije u Foči 

ZAPIS NATRIJEMU ALADŽA DŽAMIJE U FOČI 


"Putovao sam i u mnoge gradove dohodio, 

Ali ovako mjesto još nijesam vidio" 
Pisao mujezin Evlija (Čelebija) 
godine 1074. (1664) 


"Blago srećnom putniku mujezin Evliji!"- 
Reče vrli Čitač njegovih Uspomena. 

"On se barem nagledao Ljepote 

Koju više Niko, 

I nikad 

I nigdje, 

Vidio nije!" 


(25.VII '93) 


PJEVAJ, MOJA ŽELJO PUSTA 


Ili šta je pisac htio da kaže 


(Faksimil teksta Meše Selimovića koji je precrtao) 


Ne znam može li se što pročitati pod crnim dijagramom 
Mešine ruke, ispod ovih širokih i duboko utisnutih nota smrti. 
Nazirem samo da ispod njih nije puka banalnost, najljući 
neprijatelj onih što svoje riječi ostavljaju sudu vječnosti. 

Kao da je njihovim tragom pošla neka neobuzdana i 
užasavajuća misao, koja se drukčije nije dala ukrotiti, osim ' 
ovako, poništenjem svakog slova, da se iz njih ne ispili zlo koje 
se može dogoditi čovjeku. 

Ili je ispod ovog zatrpanog groba strašno proročanstvo, 
slutnja rata i pogibije, koja se, evo, kao najcrnji usud, događa 
njegovom narodu i zemlji Bosni i Hercegovini. Jer, Jedžudž i 
Medžudž" čine 'opet smutnju i čuda po zemlji. Ovo su putevi 
kuda su prošli oni - kara-kolji i tuđ-miši."" Kopajte po njima - 
biće sve crnji... Kao u onoj uznemiravajućoj poruci iz Svete 

"knjige: Tako mi vremena, zaista su ljudi uvijek na gubitku! 


(2.VII '92) 


" Jedžudž i Medžudž - Gog i Magog, po mitologiji, ljudi malog rasta, koji će se 
pojaviti na Sudnjem danu. 


— Kara-kolji i tuđ-miši - noćne ubice, izvedenice iz nekih prezimena ratnih zločinaca. 


DVA ZAPISA O DRINSKOM MOSTU 


Božijom pomoći, osnivač, gospodin Mehmed-paša učinio je 
Da se njegovo ime pominje s poštovanjem i blagodarnošću, 
Podigao je most kojem na svijetu nema ravnog, 

Pa nemoj reći da je propao imetak koji se troši u dobro djelo, 
Nadam se u Svevišnjeg Boga da će njegovom osnivaču 
Dani sretno prolaziti i da u životu tugu neće nikad osjetiti. 
Nihadi, videći dovršetak (mosta), reče mu kronogram: 
"Neka Allah blagoslovi divni, velik i najljepši most!" 


Nihadi, godine 979. (1571/72) 


Vraćajući se iz Užica, kamo se bio sklonio poslije najezde 
neprijatelja, razbojnika i hajduka, koji popališe sve, digoše i 
poniješe što nije za nebo privezano, i zasužnjiše mnogo žena i 
djece, premudri i učevni šejh Jujo iz Mostara, pročitavši farih 
na Drinskom mostu, zapisa u svoj tefter: 


Zaista je ovo najveći i najljepši most koji je sagrađen na 
ovom dunjaluku. Nadam se da je velikog Asafa, Mehmed- 
pašu, pripalo najljepše mjesto u džennetu. No, ne daj Bože 
da dušmanska sablja počne ikad dijeliti pravdu na njemu. 
Tada bi visina i ljepota ovog mosta postale mahana koja bi 
trajala do Sudnjeg dana. Jer; teška je dušmanska ruka, 
duboka je Drina voda, daleko je Kara-Denjiz... 


Šejh Jujo, godine 1109. (1697) 


(28.X '93) 


DVA ZAPISA O DRINSKOM MOSTU 

NEKROLOG STAROM MOSTU U MOSTARU 


"Kudreti kameri" - Godine 984. 

Ovaj most sagrađen cio kao luk duge, 

Ima l' mu sličan na ovom svijetu, moj Bože! 
(Zapis na mostu) 


Ni lagumi, 

Ni zemljotresi, 

Ni ine nepogode 

Ne smrsiše mu 

Mjesečev luk iznad vode. 


Samo, 

Kad ga opletoše 

Mržnjom i olovom, 

Kad pružiše kandže po njemu, 
Najdonji kamen u temelju mu puče. 


Onaj što ga je 

Majstor Hajrudin 

U srećni čas 

Položio da traje i 
Između dva svijeta - s nadom da se ljube. 


(15.XI '93) 

NA NEBU ĆUPRIJA 


Rušili su je 
Oni s lijeve 
I oni s desne 
Strane zla. 


Da više nikad 
Nikome 

Ne bude 
Most. 


Da se po njoj 
Ne vidi i ne zna 
Čiji grad 

Ruše: 


Sad sirat - ćuprijom 
Mostarci pravi 

U džehennem 
Hode. 


Preko Mjeseca 
Iznad vode 

Na nebu Ćuprija 
Da bude. 


(20.XI '93) 

JOŠ JEDAN TARIH 


Za Stari most u Mostaru 


Rat ili stoglav satrap il zmaj zemljotresa 

sruše sve do zvijezda, i nebo se jada. 

Ti miran i savit preko mrkobjesa, 

ljude i rijeku puštaš ušću nada... 
Skender Kulenović 


Ubi ga prva riječ Rat, moj Skendere, 
Ne idu više pjesme i slike tim redom, 
Promijenilo se što-šta od stare vjere, 
U gradu-grobu proključao je sodom. 


Bili su ga stoglavi satrapi, vezali u žicu, 
Gorjele ga vatre i tresla zerzela," 

Najzad se drznuše da satru kamenu pticu, 
što bdi nad vodom kao strijela. 


Nije više miran i savit preko mrkobjesa, 
Zjapi nad njim nebo k'o crna zavjesa, 
Kojom bi da podvoje za sva vremena 


Mrtvo i živo u gradu bez imena. 
Ubiše mu Sunce, nebo, kamen i ljude, 


Sad rijeka teče nijemo, bez ušća i nade. 


(15.XI '93) 


= zerzela - zemljotres 

BILO JETO NEKAD 


Tužio sam se da nemam obuće. Ali 
prolazeći ispred džamije, ja vidjeh 
čovjeka koji nema nogu... 

Ćamil Sijarić 


Bilo je to nekad, dragi Ćamile, 
Neko nije imao obuće, neko nogu, 
Sad nema ni džamije. Srušile su ih 
Slijepe ale: kara-kolji i tuđ-miši, 
Ni kamen na kamenu ostao nije. 


Ubiše te u cik jutra, hitajuć' k njima, 

Da im pohvališ ono u što nijesu vjerovali. 
Možda si imao sreću? Smrt je zaista lijepa - 
Kad nijesi vidio ovo. Kad nijesi 

Ovu pustoš i pomor - ponio u grob! 


Spavaj, amidža Ćamile, ne beri brigu, 
Tvoj narod nema obuće, al' nema ni nogu 
(Desio mu se kijamet prije kijameta), 

I ne prohodi više preko ćuprije, 

I nećeš ga sresti kraj džamije. 


(19.X '93) 

NEKOĆ U BEGOVOJ KUĆI U TREBINJU 
Zuku Džumhuru 


Pijući nekoć kativu 

U Begovoj kući u Trebinju 

Zuko Džumhur mi kroz grki smijeh reče: 
Čuvati se fukare vazdan, 

ne ostavljati joj ništa na obraz, 

jer ona obraza nema, 

ako nema straha! 


Umro je veseli Džumhur, 
Begove kuće nema Više, 
Ni Trebinja ni Trebinjaca, 
Zna se još samo toliko: 
Ko je čuvao obraz, 

A ko nije imao straha. 


(27.V1 '93) 

MORIJA. . 


Kad morija Mostar morijaše... 


Kuda preko vode, 
Kako preko neba, 
Gradom bez imena? 


Ko da se nadnese 
Nad bliski beskraj 
Kraja? 


Kamen u temelj da položi 
U prapočetak 
Sudnjeg dna? 


I grad da posnuje opet 
Gdje je morija pomorila = - 


Sve... I svakog! 


(18.XI '93) 

CRNA RUPA 


... Hičega neće biti kao da ničega nikad nije 
ni bilo. Spavajte, nebo nema uspomena. Ima 
Ništa, ima crnu rupu. Ništa što Se Uljeva 
U Crnu Rupu 
Koja 
Raste 

Abdulah Sidran 


Koliko još dugo u Crnoj Rupi, Sidrane Brate! 
Koliko dugo još neće biti Ničega i Ništa, 
U tvome i mome Gradu, 

Do li Crne Rupe Koja Raste? 

Nijesam ti čitao Pjesme o paklu, 
Nijesam gledao Film, 

A znam: biće to najbolje, kao uvijek, 
Što kroz tvoj um propraminja. 

Sidrane Brate, sačuvaj Srce i Dušu, 
Iznesi Glas iz Crne Rupe, 

Javi kako su vas ubijali, 

Kako vas ubijaju 

Kako pune Crnu Rupu 

Iz časa u čas! 


O 
pa 
Uta) 


25. 


II' čekaj! Nemoj! Znam: 

Ti ih prezireš i žališ, 

Ti nećeš na njih ni grku riječ da svališ! 

Neka, hvala Bogu, ako nebo nema uspomena - 
Na Zemlji će se ipak sve znati! 


P.S. 

Ne vjeruješ? Sumnjivo vrtiš glavom, 
Misliš da se neće nikad znati: 

Jesu li više ubijali, otimali ili lagali? 


(8. V '93) 

TUČ ČISTI HERCEGOVINU 


Kad počisti ljude i sibijan cio, 

Kad sruši džamije, kule i česme, 

I diže sve što nije hodilo i zborilo 
(Što je pripadalo i što se zvalo njino), 
Kad polomi bašluke i mezare, 
Groblja kad preora, 

Kad mostovima predjenu ime, 

Kad raskrčmi pusto tursko i sprži, 
Dade ga ali i vrani, 

Tuč podiže krvave oči k nebu, 

Ugleda na njemu mlađak Mjesec 

Srp vatre: 

"Gle, čuda!" - viknu. "Arastos ga bilo!" 
Prekrsti se i p'jano zapovijedi: 
"Skinite ga i bacite pod moje gusjenice!" 


P.S. 

Uzalud su potom tukli Mjesec nad Hercegovinom, 
On je bivao sve veći i veći, 

Opominjao ih je da nijesu sve POČNEM 

Da još imaju da čiste. 


(7.VII '93) 

SAHAT-KULA U POČITELJU 
Maku Dizdaru 


Odbrojila dane i noći, 
Godine u nevrat ispratila, 
Oblake i vjetrove rasukala, 
Sunce u reskaze uplela, 

Pa sjela: gluha i nijema, 
Kao zaboravljena vatra. 


Samu sebe zapitala: 
Šta sam to? Gdje sam? 
Cija sam? Zašto sam?... 


A godine, a tamnine, 

A dani, a noći, 

A oblaci, a vjetrovi, 

A sunce, a ljuti kamen 

Njoj će mi reći: 

Skupi kosti nad ognjištem, 
Sad vrijeme mjere u Podrumu. 


(28. VI '93) 

RUŠENJE ALADŽA DŽAMIJE U FOČI 


Kao šarena sevdi-ptica, 

Kao dopuštena mađija, 

Kao san Kodža mimara Sinana, 
Ispisan rukom Ramadan-age, 

Stajaše tu Aladža džamija, 

Puna četiristotine četrdeset 1 dva ljeta, 
Božija ljepota, 

Ukras svijeta. -- 


S proljeća obezvijale 
Hiljadu devesto devedest druge li 
Srušiše je kara-kolji Ja 
Ne mogavši joj podnijeti 
Nam" i Ime 


Aladža-džamije nema više, 

Serbez-ptica se pretvorila u sjenku, 
Osviće po zemlji Bosni, 
Čas-ovdje, čas-ondje, 
Noseći je u očima. 


(25.VII '93) 


+= Nam - dobar glas 

GOLUBIJA SRCA I BOLEĆE DUŠE 


Za spas duše i sjaj vjere, 

uoči Savina-dne (23. marta 1993. ), 
spališe i porušiše džamiju 
Osman-paše Resulbegovića. 


Sladeć' se tuđom mukom, 

Gladeći pijane trbuhe i masne brade, 
Oni uoči svake svoje svetkovine, 
Zapale i sruše tuđe bogomolje, 
Koliko da prigriju golubija srca 

I raskrave boleće duše. 


(24.11 '93) 


ARSLANAGIĆA MOST 


Ne znam zašto ga poštjedeše, 

A imali su sve za rušenje, 

Ime i neimare iz pustog turskog, 

Što sagradiše most na ovoj gomili 

Da preko njega gre ko se krsti i klanja? 
Zašto nijesu s njim kao s Begovom kućom, 
Kao s Džamijom Osman-paše Resulbegovića, 
Kao s Gradskom česmom, 

Fitilj u temelj i oganj; 

TI' mu prah ostaviše 

Za neku veću svetkovinu, 

Kad će trebati golemo da ruše? 

(Da ih ne podsjeća na Mehmed-pašu, na Arslan-agu!) 


Možda ga poštedješe za kraj rata, 

Za nova i veća čistilišta? 

Zvaće ga dotad kako ko hoće: 

Mišja ćuprija t Kozji most, 

Kako kome bude mrsko izgovarati mu pravo ime; 
JI' možda više nijesu željni rušenja; 

Narušili su se dosta? : 


(26.VI '93) 

KRMAČE" NAD SARAJEVOM 


Bacali su ih na Sarajevo, 

Koliko da se na licu mjesta uvjere u sile 
Koje otvaraju bunare i kratere, 

Da uporede teoriju i ratnu praksu. 
Uzgred: mnogo su voljeli da slušaju, 
Kako guđe i rokću po šeheru, 

Kako ga lome i dube, 

Kako mu kidaju srce. 

I ime im se dopadalo njino, 

Zato su im tepali mazno, 

Sijuć' ih nemilice: 

Krmače jedne turske! 


(17.IX '92) 


= PR 
Bombe ogromne razorne moći 


4) 


(29) 


SARAJEVO U PLAMENU 


"Više je tu ćefa it duše 
No u po svijeta velja. 
Varvari taj grad ruše 
Zbog eglena, kahve, behara 
i veselja." 
Jevrem Brković 


Govorili su za svoje guše 

Da su tople, široke i meke, 

Da su golubije i slovenske, 

No uzalud - drukčije su sarajevske duše. 


Srkali su kahvu na dušak 

(Ko će prije, ko će brže?), 

Pušili na londži, pili na meraji, 

Džabe im sve - drukčije Sarajlije piju i puše. 


Brze im priče k'o s brda vode, 
K'o s neba klade, 
Uzaman opet - drukčije Sarajlije eglen vode. 


Kad šljegnu i cikom zaciliču: 
Gori-gari! Bodi-kolji! Pali-žari! 
Pjesme im ni nalik na saraj'ske. 


Zato ga ruže, guše i ruše, 

Zato ga režu i stežu, vežu i prže - 
Jek Sarajevo u plamenu na njih liči, 
Iek takvo je njihov behar i veselje! 


(30. VII '94) 


NI KAMEN NA KAMENU, U HERCEGOVINI 


Tamo više ni kamen na kamenu nije, 
Ni travka kraj travke nije, 

Ni kosti u zemlji 

Nijesu gdje prije. 


Tamo više nema ni oka ni svjedoka, 
Da priča kako im je, 

Šta im je 

Bilo. 


Samo kara-kolji, 

I tuđ-miši 

Zvjeraju još 

. Koga i kako da počiste, 
Za nevidjela. 


(29. VII '93) 


1) 


MUTNA ZVIJEZDA 
Na vijest o rušenju Ferhadije džamije u Banjoj Luci 


Kad majstori položiše prvi kamen u temelj džamije, 
Kodža mimar pogleda u nebo 

I vidjeć' joj mutnu zvijezdu 

Što je tog jutra ostala da ih grije, 

Prohesapi joj vijek i mnogo se ožalosti time, 
Pa glasom tišim od vode 

Izreče ovaj tarih: 

Kad je ponovo budu dizali iz praha, 

Želim joj duži vijek, i srećniju ruku od moje, 
Časnije komšije no one 

Što će je u ludilu porušiti! Amin! 


(27.V1 '93) 


MINIRANJE DŽAMIJE U TUĐEMILIMA 


Omiljela im tuđa nesreća 
Pa koptisali da ne zadocne, 
Da im ko ne ujagmi veći dio 
No što treba njima. 

A džamija nije ni jela ni pila 
S njihove sofre i vrela, 
Samo je čajila nasred sela, 
Gledajuć' u nebo i oblake. 

I brojila dane i godine, 
Zobala ih kao šarka - ptica 
Ne sluteći oganj pod krilima. 


(18.IX '93) 


39. 

PRED DUŠOM 


Onaj ko rukom nečistom takne u njenu svetost, 
neka je proklet ovog i onog svijeta! Amin! 
(Iz teksta jednog starijeg zapisa na džamiji u Nikšiću). 


Hraneći mržnju u srcu 

Ruka nečista sasu oganj u temelj 

Posljednje džamije u Nikšiću, 

Koliko da rastrese njenu japiju i munare, 

Pod zemljom prodžara mezarje i nišane, 

Gdje puznu kosti Džidić-Hasana, Babić-Jašara, 
Gdje gnjile mošti Hadžimanić Dura, Bajrović Destana, 
Gdje čaje oči Murteze Alapa, Ahmeta Bauka, 
Gdje truhnu ruke Mrke Huseina, Sefera Pipera, 
Gdje obestražiše Tahir i Huso Avdi-Ljuca stari, 
Gdje za vječnost ostaše i potonuše mnogi: 
Mekići, Mušovići, Ferizovići, Mustafagići... 
Krnjevići, Avdići, Paripovići, Sukići... 

Zlatinići, Pijuci, Duranovići, Pušići... 

Što se s braćom viteški nosiše 


I kad se razbratiše... 


... Kako svjedoči i jedna crnogorska pjesma: 
A kakvi su od Nikšića Turci, 
Kakav li je Amza Kapetane, 
Kakva li su dva Amzina sina, 
Kakav li je Babiću Jašare, 
Kakav li je Džidiću Agane, 
Kakav li je Paripović Ibro, 
Kakav li je Beća Pileviću 

Još kakva su dva sina Bećina, 
Još kakva su dva Verizovića, 
Kakav li je Juso i Avdija... 


(27.XI '93) 


9) 


KNJIGE NA LOMAČI 


(Povodom bombardovanja Nacionalne i Univerzitetske 
biblioteke u čuvenoj sarajevskoj Vijećnici) 


Gledajuć' s s brda 
Činili su im se mali ognjevi u zapaljenom gradu, 


Kuće što pregore k'o trijeske u noći, 


A oni su htjeli da gori, plamti i bukti do zore, 
Da se kofista plamen do neba, 

Svih noći dok budu gore. 

Palili su redom: kuću po kuću, i nebodere, 
Potičući oganj da ne Zgasne; 

Najzad se dosjetiše: zapaliće Vijećnicu, 
Buknuće plamen do vrha Igmana i Trebevića, 
Raskraviće na njemu boleća srca 

I ugrijati široke duše! 


Te noći izgorješe: Šekspir, Bajron i -Puškin, 

Skender; Krleža i Meša, 

Te noći se opet spepelila Aleksandrijska biblioteka, 
Vavilon, Rim, Sparta i Atina, 

Bliještalo je na sve strane svijeta, 

Samo su lica piromana bila crna, 

Crnja od dana što je zalazio. 


(14. VIII '92) 

IMA BOSNE 


(Zapis o zemlji kojoj su kidisali da je nema) 


Bosna da prostiš jedna zemlja imade 
I posna i bosa da prostiš 
I hladna i gladna 
I k tomu još 
Da prostiš 
Prkosna 
Od 
Sna' 
Mak Dizdar 


Ima i biće Bosne ako i ne oprostiš 
Bosne za pticu gnijezdo da svije 
Ima Bosne Sunce da izgrije 

Ima vode lice da umije 

Srce da ugrije 

Ima Bosne 

Dok Sunca 

Ima 


Ima Sunca 

Dok Bosne ima 

Ima Bosne da poljubi 

Ima Bosne da zacijeli 

Ima Bosne da zapamti i vrati 
{ma Bosne da se iz krvi okopiri 
Ima Bosne da živi i da oprosti 


(9.IV '93) 

Nj NJ 


SVIJET ĆE SE OBVESELIJI 
Svijet će se obveseliti ovim osvajanjima... 
Mula Mustafa Bašeskija (17314-1809) 


Bogzna je li se svijet obveselio tada, 

Ali svijet će se obveseliti: 

Ako ikad oni koji su rođeni u ovom gradu, 
grad ponovo osvoje, 

Ako se ikad usprave trave i provru mravi, 
Ako ikad krenu leptiri i ptice zaprpoše, 
Ako se grane podignu gore, 

Ako poteku kiše i vode, 

Ako se groblja zatrave, 

Ako kuće širom otvore vrata i kanate, 
Ako kad samne, 

Ako ga još živa osvoje, 

Ako ga otmu ali što je koptisala k njemu, 
Da ga udavi i zatre, : 

Da ga ne bude bilo - 

Svijet će se obveseliti mnogo! 

Možda, hoće?! 


(8.VI 92) 


Nišan s ulemskim turbanom nad grobom 
Mula Mustafe (Bašeskije) 


4 
SARAJEVO POST MORTUM 


Ako ostane kamen, 

Ako vode ne presahnu, 

Ako se povrate ptice u porušena gnijezda, 
Ako u zemlji prezime crvi i mravi, 

Ako preteče živ čovjek, 

Ako što poslije ognja i mraza gmizne, 
Ako se okopiri, 

Treba ga nazvati SARAJEVOM POSLIJE SMRTI 
I pokazati svijetu, 

Obilježiti ga vidljivim znakom 

{ skinuti kapu pred njim... 


Ako ipak ništa ne preživi, 
Preživjeće njegove ubice - 
I njih treba žigom po čelu 
I pokazati svijetu... 


(31.XII '93) 

MOLITVA ZA BOSNU 


Mrava što Bosnom nosi kuću, 
Crva u brazdi, pod korom hljeba, 
Ticu što dun'ja" glasom presvuče 
I sunčev konac u oko udjene, 
Guju što čuva mezar na Oglavku, 
Sve što se s njome kazuje i snuje, 


"Zakloni, Okreni, Povrati, 


Sačuvaj, Bože! - 


Uzmi (Bože) pod svoje krilo 

Što gmiže, hodi i leti, 

Ponad Bosne, preko ognja, pro vode, 
Pokraj zla stvora, 

Što se iskopom od Tebe dijeli i dvoji 
I svoju kuću u grijeh nosi! 


(21.VIII '93) 


" dun'ja - svijet, ovaj svijet 


IZMEĐU DVA PRSTA 


Umire naše srce 
Između dva grabljiva prsta. 


A juče, 

Koliko juče, 

Svijala su gnijezdo u njemu, 
Pitomila hajdučku ćud. 


Sad nokti im, 

Sad zubi im, 

Sad kandže im, 

U bestrag nose zajedničku kuću. 


Između dva grabljiva prsta 
Ni mlad mjesec nebom da krene. 


(3.XII '93) 

BOŽIJA OGNJIŠTA 


Džarali su ožegom mržnje 
U Božija Ognjišta, 

U temelj Vremena 

I zemni San. 


Ne bi im ništa sveto 

Što čovjek podiže k nebu 

S nadom da traje i bude Most 
Između ovoga i onoga Svijeta. 


Vraćajući se iz tmine, 
Srušiše Sve 

Što su za Vječnost posrećile 
Dobre Ruke. 


(27.X1 '93) 


KRČMA 


(Za diobnim stolom u Ženevi) 


Mani zemlju koja Bosne nema! 


Balkanski kasapi krčme zemnu So, 
Čereče srce svijeta, 

Zemlju koja je imala sebe: 

Lome joj noge i ruke, 

Rastržu kičmu, vade oči, 

Kidaju žile i moždani 

Razdvajaju kost od kosti, 

Da ne bude što je bila, 

Da bude što nikad nije bila. 


Balkanski kasapi nasumice 
Handžarom kroje mape 
Po nevidjelu. 


(21.XII '93) 

BALIJIN GROB 


Kad razvališe Balijin grob, 
Ne nađoše u njemu ništa, 
Do li mirišljavog kamiša 
Kojim je Balija tukao zmije 
I jedan šuplji zub 

Kroz koji je srkao 

Burmut. 


Malo poniže 

Gdje se prosula njegova kičma 
Zemlja se urajetila, 

Kao da se od onolikog Balije, 
Od onakvog delije 

Sve skamenilo i svelo 

Na tri-četiri rohava 

Kamička. 

Uzeše ih i baciše u temelj puta 
Što vodi preko Balijine kuće 


U tmušu. 


(16.X '93) 


OPETKUGA U SARAJ'VU 


Opet kuga u Sarajtvu - piše Šefki-Bašeskija, 
Kao da je juče bilo: Knjiga mrtvih sve punija. 


Šta su Derviš i Tvrđava? Most na Drini i Neretvi, 
Kad ih predaš zubu smrti i potopiš u otrovi? 


Kuda noću da polete Berberovi rajski konji, 
Nebom, poljem i kamenom - kuda viju kara-kolji? 


Šta su žad i suho zlato na slikama Ljubovića, 
Spram ognjišta u ognjištu, ispod grotla Trebevića? 


Gdje su knjige Ćamilove, Dizdareve, Skenderove, 
Spram bunara punog krvi i košmara? 

Šta su zdanja i muzeji, galerije i džamije, 
Sta Povelja, šta Hagada, šta su crkve i mošeje? 


Ko će ljubit' kao Omer i Merima? Ko će tužit' k'o Morići, 
Ko će jošte pjevat' pjesmu Hasan-agi i kaduni? 


Koje vino iz Mostara Hamza Humo neće piti, 
Koja pjesma o Emini nikad više neće biti? 


Sta su oni što se zalud mole Bogu: pravi - krivi? 
Zedni, gladni u podrumu? Ko su mrtvi, gdje su živi? 


Šta je Sidran, gdje je Marko, imaju li riječi, bolan, 
U rječniku, bez mjeseca i bez sunca, u logoru? 


Dok aveti lete nebom, Sarajlije u džehennem... 
Noć sve duža, vatra jača, razum nijem... 


(3.VIII '92) 


JOŠ JEDNA KARTAGINA 


Ne može se reći da Svijet ne zna 
(Da Svijet nije znao) 

Sve o ubijanju Sarajeva! 

Koliko juče nosio je po njemu vatre s Olimpa 
I jeo njegove tople somune. 

Al' Svijet nije makao prstom 

Da mu skine čelični prsten s grla, 
Da ukloni plamteći obruč s glave. 
Gospodo filozofi i humanisti, 
Uzalud vam je optuživati zvijeri, 
Ovo se ne da porediti, 

Za ovo već treba stvoriti ime! 

II': možda Svijet hoće da vidi 
Koliko još može izdržati 

Srce ovog grada 

Stegnuto u šaci smrti? 

Zato mu baca korice hljeba, 

Da ne umre danas, 

Da ga i sjutra muče? 

Možda Svijetu zaista treba takav Brdo, 
Da može reći: 

Ovdje je bila Kartagina, 

Živjela uspomena na nju! 


(28.XII '93) 

Nj NN 
PJESMA PRED ZALAZAK VIJEKA 


(Pisana na naškom jeziku, osam godina 
prije zalaska dvadesetog vijeka) 


1. I 

Smiruje se oganj na Zapadu i Istoku, na Sjeveru i na Jugu, 
Gladno ždrijelo Nacija najzad je sito pijano, 

Duše se vraćaju po svoja izgubljena tjelesa, 

Uzalud batrgamo u pomrčini, 

Bez daha 'i glasa - nijemi. 


2. | 
Istražiše se Skordi i Tribali. Ni Malajci više ne kolju u trku, 
Ovdje još kara-kolji, noćne ubice, sagone ljude u podrume, . 
Muče ih žeđu i glađu 

T ubijaju nejač u redu za hljeb i mlijeko. 


3: 

Rađaju se djeca u džungli, na grani, u tršćaku, na vodi, 
Pod santom leda, u pećini. Svuda gdje može da se rodi. 
Ovdje im vade oči, sijeku noge i.ruke, 

Cijede ih u šaci gladi. 

4. |: 
Mijenjaju se vođe i zločinci. Ovdje vođe i zlikovci 
mijenjaju Narod. Kopaju mu tragove i prevrću groblja, 
Dušu mu na čengel vržu, 

Izgone iz toplih domova u lude magle praistorije, 

U carstvo nebesko - ispod zemlje, 

Da njihovo na zemlji krvavo svane. 


5. 

Zalazi vijek. Mir je na Sjeveru i na Jugu, 

na Istoku i na Zapadu! 

Oni koji još nijesu rekli, spremaju se da kažu: 
Zbogom, oružje! . 

Samo u ovoj krčmi još noževi meću i tama gušća biva, 
To Balkan ponavlja ime i krajem ovog vijeka, 

I smrt rođenoj duši - potpisuje! 


(5.VIII '92) 


II 


ZBOGOM NAIVNE METAFORE 


55: 
ZAŠTO NE VOLIŠ BJELINU 


Ne znam zašto ne voliš bjelinu 
Ionako će hulje i 
Još za noći navesti crni trag 


U bašči gdje si brala med, 
Iz zemlje budila život, 
Sad beru glave za iskop 


Ne idi bosa u polje, 
Ne varaj zimu srcem, 


Vrag zna kad će da svane. 


(28.X '92) 

NIJEMI RAZGOVOR 


Oj jarane, Sulejmane, 
Je I ti zao Banja Luke? 


Dugo su ćutali i naćutali se 
Prognani prijatelji, u tuđini, 

O onome gradu, onom mjestu, 
Onoj banji, onoj vodi, onoj ljepoti, 
O djevojkama koje su voljeli, 

O gazdaricama i ljubavnicama, 

O hotelima, o kahvi i toplom hljebu, 
O grožđu u onom parku što su jeli, 
O siru, o vinu koje su pili, 

O onoj godini, onom danu, onom času, 
O svemu... O svemu... 

Ćutali i plakali. Brisali lica i suze 
Ljekovite i tople kao kiša, 

Pazeći se dobro: da nikom i ničemu 
Ne spomenu ime; 

Jer to više nije bio njihov rali: 
Bila je to tuđa šuma, 

U koju su zalutali, 

Između ognjišta koja su još gorjela, 
I bolećih uspomena; 

Između Božijih kuća i mjesta 

Koja su istr ažena. 


(15.X 93) 

IZGUB 


Širi se izgub za raseljene 
Naprijed kao i nazad, 
Kamen i glad u lubini, 
Ruka se za ruku veže, 
Prenose se mrtve i žive ale. 


Drhturi duša u grlu što piha, 

Tuge i rane podilaze srca, 

Od uzdaha ni od vatre cvijet ne vehne, 
Od krvi se ništa ne crveni. 


Rukujemo se s rukom u grobu, 

Ne znamo koji je svijet tamo, koji ovdje, 
Smjenjuju se nosači i nošeni, 

Jedna dženaza na zemlji, 

Druga pod zemljom već ide. 


(28.XI '93) 

JED I STUD 
(Kćerki Edini) 


Sad moje kosti kost 
Gladna i žedna 
U podrumu truhne. 


Koja je neman zasužnji 
Odakle stiže 
Toliki jed i stud? 


Gdje bjehu dosle, 
Kao da su u Paklu 
Zanat pekli? 


Šta kažu svojoj djeci 


Kad se siti - naklani 
Doma vrate? 


(17.IX '93) 


NIJE MOGLA DA POVJERUJE 
Za KE. 


Kad se probudila 
Poslije bolnog praska u glavi, 


Poslije moždanog groma kome nije odoljela, 


U bijelim sobama bolnice u Padovi, 
Htjela je da pita, al' nije mogla: 
Bože moj, gdje sam to ja? 

Kud' sam? Kada sam? Kako sam? 
Otkad sam u džennetu? 


Nije mogla da povjeruje 

Da postoji u zemlji Bosni 

Hiljadu devesto devedeset četvrte 
Takvo mjesto: 

Mirno-mirno, čisto-čisto, bijelo-bijelo, 
Da se ne zove džennet? 


(21. X '95) 


ke. 

BEZ GROBA I UKOPA 


Da je rat u Bosni izbio mjesec dana kasnije, 
Moj prijatelj Šućo Ibrahimagić 

Bio bi u Gusinju, 

Jer njemu se posigur znalo: 

Kad je u zavičaju, 

A kad u Sarajevu. 


S proljeća 1992. odvedoše ga kara-kolji, 


A on je, uprkos iskustvu iz prošlog rata, 
Zbiljski vjerovao, 

Da se slično zlo ne može ponoviti 

Na kraju drugog milenija. 


Ostade bez groba i ukopa, 

S nebroj jezivih priča o kraju, 
Jer niko nije pouzdano Znao: 
Kad je, gdje je, kako je 
Nestao. 


Neću da vjerujem u smrt - još ću da se nadam, 
Jer Šuću ne priliči takav odlazak; 

Ne može tek tako da nestane. 

Javiće se on kad-kad, 

Kad ptice i oblaci donesu njegovu sjenu, 
Nekog proljeća opet u Gusinje. 


(13.X '95) 

KASNO BOŠNJU DOLAZI PAMET 
(Ili raspeće s kraja XX vijeka) 


Izgurali su ga ćuške iz doma, 

Poperili ga na tenk 

I razapeli kao sveca, 

U živi krst. U strašilo za vrane, 

"Da vidi turčin kako se razapinje živ hinsan", 
Kad ga ulove k'o zeca, 

Kao ticu. 


Smiješio se zorom i mislio da se šale, 

Da izvode neku davnašnju igru iz prapostojbine 
Kao: živ-klan - nedoklan, 

Uz sikteće pritezanje majke turske 

I vjere ine. 


|" 


Znaju ga dobro ti što ga vežu, 
Raspetog na krstu kao vranu, 
Invalid je prve kategorije iz enobe, 
Obični Bošnjo sa Dobrinje, 

Koji i nije pomišljao da je furčin, 
Kazivao se neopredijeljen i bez vjere, 
Kandisao na šomu i bijeli luk 

I patio od zaduhe i zimomore. 
Pritom je čvrsto vjerovao: 

Da njemu neće niko ništa... 

Kao što on neće nikome ništa... 

I smijuljio se još misleći da se šale. 

Tek kad se uspravio i vidio bradato kolo okolo, 

Kugu s kosom, 

Začudio se mnogo i pitao se: 

Kako im časprije nikoše tolike brade, 

Kao da su ih sve vrijeme nosili pod pazuhom!? 
Pljunuo ih je u zakrvavljene oči, 

U divlju kostrijet. I rekao: 

"Ovo vam je od Saveza boraca enobe i od mene - lično! 
I gonim vam takvu nauku iz koje ste naučili 

Da od ljudi pravite strašila za vrane!" 


Tad je Bošnjo-vrana u pola riječi zaćutao, 
Prerezali su mu grkljan nekom spravom 
zahrđalom i starom, 

Što je nekad žnjela i žela, uz sela - niz sela, 
Plemenitom međom - Drinom... 

Izmeđ' Bosne i izmeđ' Srbije... 

S kraja na kraj... Do kraja... 


(8.IX '93) 


ZAPIS ZA PODSJEĆANJE 


Moje amidže: Zajo 1 Ahmet 

I njihove supruge: Hajrija i Ema 
Preturili su nekolike ratove, 
Pritom dobrano ostarjeli. 

Skupa su imali četiri stotine, 

II' koju godinu manje. 


Umrli su u Sarajevu uz posljednji rat, 
U mrklom mraku, 

Bez hljeba i vode, 

Bez lijeka, 

Ukopaše ih u nečijoj bašči, na brzove, 
Jer tih dana se nije moglo kopati 

Ni tako, 

Kao da su s Prokletija došli 
Da u Sarajevu umru, 

Da svoje četiri stotine godina, 
TI' koju manje, 

Razmijene za bezimeni mezar, 


U nečijoj hazbašči, 


Raskopanoj i smizloj. 


Kad se budu zbrajale žrtve, 

Pravo bi bilo da budu uzeti u obzir, 
U zaslužne i šehide, 

Jer da su imali hljeba i vode, 

Da je bilo lijeka, 

Bili bi još koji dan na strani slobode, 
Za grob bi im se znalo, 

I džemat bi im klanjao dženazu. 


(27.XI '95) 


NO DA L1?.. DA LI... 
Za H. 


Imala si priliku da ponovo suočiš Mjere, 
Prvi put Umom i Riječju, 
Drugi put Srcem i Dušom. 


Znam da si Sjenke i Javke 
I još nedopisane Knjige 
Prevela na jezik Strave. 


Oprosti mom stidu i strahu 
Što nijesam vrijeme Sablasti 
Virnuo kroz ogledalo Tvoje Duše. 


H. draga, htjela si znam: 
Da ih pobijediš Dobrotom, 
Da ih postidiš Riječju, 

No da li? Da li?... 


(27.X '97) 


(a) 

PISMO PRIJATELJICI E. 


Uspjelo je tvoje malo lukavstvo, 
Pismo s pola adrese 

Najzad je došlo u moje ruke 
(Znači: nijesam se sakrio dobro, 
znaju gdje sam). 


U njemu je sve što se može dogoditi u ratu: 
Slika bliskog pakla, 

Ne znam samo odakle izbiše te spodobe, 
Kad su se, 

Kako su se, 

Gdje su se 

Toliko namnožile? 


Odgovor ti nije stigao, znam. 
Dodavala ga je ruka ruci, 

Najzad su ga predale vragu, 

Ne mogavši mu gledati u oči, 

Iako je bilo na propisanom formularu, 
Otvoreno i javno, : 

Jer drukčije nije išlo. 


Draga E., bilo bi nesuvislo 

Da sam Ti pisao o vjetru i nepogodi, 
Kao da ne čujem plač nejači 

Jauk Bosne, 

U kojoj nestaje živo i mrtvo. 


Metnuo sam krivu adresu 

Za svaki slučaj. I za slučaj da tog dana 
Ubica nije imao žrtvu. 

Vjerovao sam: baciće ga usput, 

U travu i trnje, 

Donijeće ti ga vjetar sa suhim lišćem, 

Ili ćeš ga naći na komadiću raspuklog neba, 
Na prozoru. 


(18.IV'94) —- 

PJESNIK MEHO BARAKOVIĆ U PLAVU 
1. 


Posljednji trebinjski izgnanik, 

Pjesnik Meho Baraković, 

Dobježa prebijen i stravljen, 

Putevima kojim se obestražilo svo Trebinje: 
Ko u Rožaje, 

Ko u Plav, 

Ko u bijeli svijet i nigdje. 


Objavio je pjesmu u "Borbi", 

Zbog nje je zatvaran, tučen i prognan;" 
Tako su radili s drugima, 

Koji nijesu pisali pjesme, 

No grijeh im nije bio manji, 

Dovoljno je bilo ime, 

Obični podatak iz lične karte. 

Koji ga je izdao. 


" Jesam napisao pjesmu "Nije više Trebinje" 
jeste to objavljeno u Nedeljnoj Borbi 

u subotu-neđelju 26-27. juna 1993. godine 
jesam zbog te pjesme bio zatvoren 

jeste me milicija Namučila 

jesam mučen glađu i žedu 

jesu od mene tražili da im jasno i razgovjetno 
čitam po nekoliko puta pomenutu pjesmu 
jesu od mene tražili da im pjesmu prevedem rastumačim 

na svakodnevni ulični jezik 

jesam to uradio Nevješto 

Jesu mi zaplijenili knjige i rukopise 

jesu me protjerali sa kućnog praga... 

(Meho Baraković: Plavska zvijer, Damad, Novi Pazar 1994.) 

Meho Baraković nije morao pisati pjesme, 
Prošao bi isto, možda i gore, 

Zavisi kome bi pripao u ruke, 

Kakvu bi imao volju da muči i kolje. 

2. 


Poslije strašnog iskustva s pjesmom 
Meho Baraković ni u Plavu 

Nije zapušio usta, 

Nije vezao jezik za zube, 

Kako su mu na otpust rekli. 

Na pozajmijenoj pisaćoj mašini 
Napisao je tri knjige tuge, 

TI' bolje reći, da se ne bi zagrcenuo, 
Jednu je čašu žuči 

Razdijelio u tri zdjele, 

Kako nikad niko, 

Otkad je Plava i vijeka 

Nije za kraće vrijeme 

Uknjižio svoju patnju i muku 

I drugo što mu se zbilo, 

Što nije bilo za pjesmu 

I nije moglo u priču. 
Meho Baraković se gnušao zločinaca, 
Premda im je znao imena i prezimena, 
Sakrio ih je od njihove djece, 

I od onih koji su znali da se postide. 


3. 


Plavljani su čitali Mehove pjesme, 
No više su cijenili njegove naočare 
(Kao dupla dna s debele tegle), 
Mora da je pročitao brdo knjiga, 
Da su mu zbog toga oči posukle 
Duboko pod čeone jame, 

Da se golemog jada nagledao, 
Kad su mu radili ovo i ono, 

Što su radili svima, 

Koji pod njihov nož dođu, 

Koji pred njihovu cijev stanu. 


Plavljani su sabrali sitnež i štampali Mehove knjige 
On je s njima podijelio tugu; 

Mnogi su prvi put blisko i prisno 
Opipali knjige vrele i meke 

I omirisali svježu štamparsku boju, 
Kao da je u njima otvorena živa rana, 
Kao da s njih krv kapa. 

Čuli su za Plavsku zvijer 

Koja se boji same sebe 

I za druge muke 

Koje prije nijesu znali. 


) 

4. 


Bilo je to vrijeme kad se jedva imalo za hljeb i so, 
Kad su plaće bile hrpe novčanica s jedanaest nula, 
(Iri mrske dojč-marke) 

Za koje se mogla kupiti oka brašna, 

Ili urivak da se nevoljnik objesi; 

Dok su oni što su izmislili to smeće s jedanaest nula 
Tuđe a mile dojč-marke iznosili iz zemlje, na tovare, 
Navrat-nanos; brže-bolje, 

U Kipar, u Švajcarsku, 

U Kinu, u Južnu Afriku, 

U majku Rusiju, 

Misleći na vrijeme bjekstva, 

Kad dođe da se plaća i vraća 

Zajam za preporod i krađu, 

Za ovo i Za 0no0, 

Za gazda Jezdu i pretilu Dafinu," 

Za ono što je učinjeno pjesniku Mehu Barakoviću, 
Za ono što je poklano i pobijeno, 

Za ono što je spaljeno i u vodu bačeno, 

U jame i pod turbine; | 

Za one što nijesu pisali pjesme, 

Što su samovali i plakali, 

Za stotine hiljada drugih, 

Što im se ni broja ne zna - 

Kad ih je u plavskom budžaku preko hiljadu, 
Koliko ih je tek po svijetu? 


Bankari - prevaranti, koji su uz pomoć vlasti pokrali narodu pare. 

Pjesnik Meho Baraković nije zlopamtilo, 

Ne voli ružne riječi (mada su mu se sve prigodile) 
Trpeljiv je k'o Zemlja Bosna 

I merhametli k'o Dobri Bošnjani, 

On je i ono što ne bi da zaboravi, 

Oblačio u metafore, 

Kao što su: Ptica Rugalica, Sitne gadosti, 
Smutljivo vrijeme, 

Sadnice straha i gorčine, 

Koliko da se zna da su ga udarali bočno i mučki, 
U najosjetljivije mjesto, 

Da su mu raščinili Simetriju 

I poremetili Ravnotežu. 


Skolio je tugu i muku, 

Ukrotio Životinju u sebi (Plavsku zvijer); 
Nije uzvratio kletvom i psovkom, 
Misleći na povratak i pjesmu, 

A njemu kako bude. 


JA mm Va maa S TE ee 


On bi se samo grko osmjehnuo, 

Kao da ga ni muha pečila nije, 

Koračao je pravo i tvrdo 

(Bar tako se činilo), 

Da se ne poda hrdi, 

Hranio se i branio pjesmom 

I vidao rane, 

Bio ubijeđen da je zvijer koja se plaši sjenke. 


Biće da se s njegovim slučajem 

Srela misao Ferida Muhića: 

'"Oprostiti zločincu ima pravo i može samo žrtva..." 
| Pjesnik Meho Baraković je živa žrtva. 

i Mnogo je što-šta oprostio, 

. Ponešto i uknjižio - za nauk i vječnost. 


| (2.X '98) 


DO ZADNJEG ZIJEVA 


Noćas su kolijevku 

U kojoj je spavala moja tek rođena unuka 
Kara-kolji gađali s brda 

Iz petstopedeset teških oruđa 

Dugačkih cijevi 

Koje su bile raspoložne i raspoložive 

Do zadnjeg zijeva. 


Svunoć su podešavali nišanske sprave, 
Vršili urakljivanje cilja, 

Cimali pregrijane oroze 

Kao da je moja tek rođena unuka, 
Prvorazredna meta, 

Kao da od njenog života Zavisi 
Konačni ishod rata. 


Ili su prosto htjeli: 

Da is njom završe što prije, 

Jer u zavjetrini, 

Izvan dometa branioca, 

Čekala su ih njihova djeca 

(Neću da kažem šta da im donesu, : 
Bojim se uroka i baksuza). 


(19. III '95.) 


75 


76 


E. B., ZVANI LASTA, GRADI MOST" 
1. 


E. B., zvani Lasta, ima dugačku šiju, 
Štrkljave noge i ruke, 

Između njih razvije plišana krilca 

J kao lasta odleti za svojom željom, 
Pustinjom i Nebom. 


Uz rat je omršavio mnogo: samo kost i koža, 
Kako bi inače mogao da sleti s Visine 

U hladnu pjenu Neretve, 

Da pod ruševne kule, 

Tražeći svoj Most 

Umre? 


E. B. zna da Starog Mosta nema više, 
Zna da ne može na drugu Obalu, 

Da mora u Krug 

Dok s neba pane. 


Naučio je da mre i sanja. 

San mu povrati sve što mu adždaha dana 
Gladnim zubom sklada, 

Niz sklisko ždrijelo satre. 


+ Na vijest o smrti E.B., na sreću netačnu. 


E. B., zvani Lasta, 

Srcem prostrijeljenim, 
Korakom prerezanim 

Ploču po ploču 

Po Starom Mostu 

Posilidža. 

Potom se vine kao Munja, 
Mrtvim šetačima zablesne oči, 
Sledi dah u prsima. 


To On nad svojim Gradom 
Diže i veže Most. 

2. 


E. B., zvani Lasta, ne smeće s uma 
Zna da je ubijen Stari Most 

(Zna ko ga je ubio 1 zašto) 

I kad ga San prevari, 

Kad ga ostavi na Luku paučine, 
Na Vrhu razvaline, 

Samog - samcitog, 

Ponor ga u Kovitlac okrene, 

U prazni Zijev zjala i vode. 


On 1 tada bez straha, 

Bez drhturenja nogu i ruku, 
Razvije krilca od sna i svile 
I dugu šiju presamiti, 

I drugi Svijet takne. 


E. B., zvani Lasta, 
Nikad nije Pao, 

Nikad se nije Pokajao, 
Nikad se nije Vratio 

S pola Puta, 

S Mosta kojeg nema. 


On začas Prazninu premreži lastama, 
Prste umetne u Kamen 

I Kosti utka 

U Skelet paučine. 

On iznova nad svojim Gradom 

Veže Most. 


3 
I. 


On opkroči nisku ogradu Mosta, 
Noge čvrsto zakopisti 

U mjesečev Luk, 

U Ništa, 

Izvije se kao Strijela 

I kao srebrena Ptica 

Sleti na bijelu Vrtešku 

Dolje. 


E. B., zvani Lasta, 
Iznese krvavi Kamen, 
Opipa mu Rane, 
Omiriše Barut, 
Obriše crne Pragove, 
I dušmanske Otiske 
Sa Ograde. 


"Jok, more!"- kaže, 

"Nije ovo Kamen s Onoga Mosta 

(S Moga Mosta!), 

Ovo se mržnja slila u Stravu, 

Ovo su dželati bacili da nas prevare, 
Da svijet razdvoje Prazninom, 

_ Na dvoje, na troje, 

Da ga ni Luk Duge više ne sastavi!" 


I odleti u majdan sedre, 
U očima donese živu Kost, 
I prebaci je s Kraja na Kraj. 


To on uzaman nad svojim Gradom 
Veže Most. 


79 


80 


4. 


E. B., zvani Lasta, i u snu 

Zna da nema ljepšeg Mosta na svijetu, 
Od Kosti i Pjene. 

Od Mrene, 

Od Snage koju je u Snu 

Prebacio preko Vode. 


On više ne može da voli i ljubi, 
Ne može da leti, 

Ne zna da pjeva, 

Ne ije, ne pije, 

Samo gladan i žedan 

U Snu bdije, 

Na Mostu od Mjesečine, 

Od prhke Paučine. 


On kao Pehlivan kome su presjekli Uže, 
Kao Letač kome su izmakli Zemlju, 
Vodu i Vatru, 

Korača Ivicom Sna 

I u Ponor pada, 

U Nigdinu. 


Jo On po bogzna koji Put 
Nad svojim Gradom 
Diže Most. 


5. 


E. B., zvani Lasta, visoko, 
Pod nebeske Vjeđe 
Veže Zlatnu Potkovicu. 


On Kičmom svojom, 
Đovdom svojom, 
Cijelim Sobom 

S jedne Stope na drugu 
Rasteže Sebe 
Cip-cijelog, 

Širi živahna krilca Duše 
Od žive Vatre, 

Od mrtve pređe. 


On opet, opet i opet 
Iznad Grada bez imena 
Diže i veže Most. 


P. S. 


Moj prijatelj, 

Pjesnik Sevdi iz Mostara, 
Mahsuz mi javlja: 
Doletjela je Lasta, 

Veliki Letač se uspravio, 
I luk se nad vodom 
Sastavio. 


(20.X '94) 

RIJEČI POSLIJE SREBRENICE 
(Na godišnjicu 10.000 ubijenih) 


Prolog 
1. 


Poslije Sreberenice može se samo nemušto grcati, 


- Nemoguće je sabrati riječi i čini za zločin, 


Neprilično ih je (tako) zvati, 
Treba nešto (mnogo) jače, 

Što se ne da ispjevati (isplakati), 
Što se ne može izreći. 


Nema tih riječi i čini, 

Nema krika 

Ni glasa, 

Bolje je skupiti travke i kamičke, 
Kuda su prošle njihove sjenke i štake, 
Kuda je kapao mozak, 
Dijelila se duša na pacmilke, 
Rječitije od svake riječi, 

Slikovitije od svake slike. 

Poslije Srebrenice 

Neko će ipak htjeti da sroči pjesmu, 
No izdaće ga riječi. 


Ž: 


Srećni da su oni 

Što očima porinutim u nedoklano meso, 
U moždanu kašu 

Natraške padoše 

Na kućni prag, : 

Na izrovašenu zemlju. 


Toga dana dželati su imali žnjetvu, 
Kao u najplodnijim danima smiriti, 
Ne samo u zemlji Bosni, 

Već na svim poljima svijeta, 

Gdje se žnjelo i bilo 
Nemilice-hametice, 

Koliko se moglo micati brže i više, 
Kroz raspoložive i raspoložne cijevi. 


Isprobane su sve mogućnosti rata, 
Tekli su potočići krvi, 
Iz nebroj proreza i pritoka, 


Cijedili se i ručili kroz golema polja slave. 


Samo su geler-ale, zadrigle i p'jane, 
Ispijale na dušak vrčeve ljudske krvi 
I sporile se o broju pobijenih. 

3. 


Kroz golema polja mraka 
Vidljivi su bili obrisi žnjetve, 
Razori 1 vlačezi, 

Lovina je bila pretila i puna - 
Odavno se tako lovilo nije. 


Kapala je krv i žmarila bučka, 

Ponekom lešu još bili su damari u podgrlcu, 
Grčio se mali nožni prst, 

Kroz zvurke i rane 

Ulazile - izlazile 

Dihanije. 


Neki su nedotučeni 1 priklani 
Netragom nestali - 

Otpuzali su k'o zmije bez glave i repa, 
Gdje se nije smjelo otići. 


Znalo se: ako prežive, 
Biće strašni svjedoci 
Na Božijem sudu 

I Sudu za zločine. 


4. 


Poslije velikog slavlja, 

Valjalo je pokriti tragove i brazde, 
Sabrati mrtve, 

Dotući žive, 

Baciti ih pod zubate gusjenice, 
Pomiješati sa zemljom i lišćem, 
Strpati u rupčage, 

Da se ne poznaje, 

. Dase ne vidi i ne čuje dok oni odu. 


Nazirao se jasno učinak strave 
(Gusjenice nijesu mogle sve da zdrobe), 
Ostavile su za sobom mesnate brazde: 
Lobanje, rebra i druge kosti, 

Prste u travi 1 lišću, 

Kosu na trnju i granju, 

Upletnjake, šnale, dugmad i strize, 
Muštikle i tabakere, 

Metalni izlizak koji je mogao biti prsten, 
Modri očnjak, minđuše, kopče i igle, 
Lutke bez nogu i ruku, 

U krvi smočeni dinar, 

Jezik pregrižen i zemljav, 

Đerdan prosut u travi. 

9. 


; Potom je stalo sve što gmiže, hodi i leti, 

) Skamenilo se u bespuću, 

Sve što je dotad moglo da se vuče i miče, 
i Puževi, zmije, ježevi, vjeverice, šumski miševi 
| Zakorjeli su u krvi. 

I ' Umrli su u obilju prejake hrane, 

Od žestoke žeđi 

I nepokretnosti. 

Planine su jedva pihale dušom, 

Prskala je žuč i kapale oči, 

Micale su se grane i kosti, 

Mravi su osvajali visinu, 

| Mravi što nema mjesta na koje neće stići. 


O nebesa! O zvijezde! O planine! O šume! 
Blago vama! 

I po sto puta blago vama! 

Za iskonsko sljepilo! 

Za kameno srce! 


Jer: ovo se nije moglo vidjeti i preživjeti! 

6. 


Pticama zaoloviše kljunovi, 
Slijepiše se krila, I 

Oči zakorješe u skrami, I 
Kandže srastoše za put i kamen. 


Više se ne ču ništa: ni ah, ni oh... 
Samo su muhe bile halapljive i horne, 
Padale su oblakom, 

Ogromne modre muhe 

S kraja svijeta, 

Na veliku gozbu 

Koju su im priuštili pretili đenerali. 


Trajao je još dan velike pobjede, 

Pobjednici su ispijali čabriće krvi, 

Naiskap, 

U slast, 

Kako mogu samo pobjednici da piju krv pobijeđenih, 
Ližući pritom ljepljive čokolade, 

Koje su ponijeli za paradu i slikanje. 


O svijete! O gade! O velika huljo! 

Zašto si zaćutao?! 

Zalud ćeš se iskupljivati lažljivim riječima, 
Mrvicama hrane, 

Ubiće te sjenka Srebrenice! 

II! možda hoćeš da čuješ: 

Nije bilo ništa, I 

Nije ni bilo Srebrenice. 

Ko ipak ne bude povjerovao, 

Treba mu reći, nek opet čuje: 

| : "Bog je u ovom mandatu bio Srbin!"" 
| Zato je dopustio toliko klanje, 

I žrtve. X 


RK LAMJE s %; 
Riječi R. K., optuženog za ratne zločine. 

Još mnogo dana potom, 
Pristizale su aveti i sjenke, 
Sablasti skliske, 

Providne lobanje, 
Oči-kaplje, 

Nijeme i slijepe lubine, 
Kosti štapovi i kosti štake. 


Niko nije umio da kaže 
Kako je 

I je li zaista preživio 
Smaknuće Srebrenice. 


Epilog 


Najzad, zbogom kvarljive riječi, 
Ništa se u vas ne može udjenuti, 
Nijeme ste i prazne k'o razbijene ljuske. 


Nema poezije ni anti-poezije, 

Ne postoje metafore, 

Nema slike koja se može otisnuti 

Preko smuzganog mozga, 

U vreloj krvi, 

Sve što se bude reklo i čulo 

Biće i ostaće 

Kao da nije bilo 

Srebrenice. 

Bože moj! ... Bože! Da li još tamo živi iko?! 


(19. VIII '95) 

ZAVJETNA KNJIGA 


Feridu Muhiću koji ne zaboravlja 


Kad se okrene krug 

I svi nitkovi i hulje 

Iz pećina i Haga dopadnu groba; 

Kad bi neko htio (da li bi mogao?) 

Da oprosti il' zaboravi, 

Posramiće ga amanet: "Ne zaboravi, Bosno!" 
Ferida Muhića - 

Napisan umno i muški. 


Kazaće mu da je zaborav zločin, 
Da se poslije neke buduće noći 
Ne posnuju opet zločinci i hulje, 
Što će učiniti isto i gore. 

Zato imajte ovaj Zavjet na dohvat ruke, 
Ispred otvorenog oka, 

Pod jastukom, 

Da vas ne iznenade, 

Put u bestrag ne okrenu, 

Kosti u vatru i u jame, 

Da gudački nož opet ne pror adi. 


Pamet u glavu, braćo - ljudi, 
Držite jednom rukom Zavjetnu Knjigu, 


Drugom ono čime se od hulja brani! 


(29.XI '97) 

KNJIGA NEZABORAVA 


Moja sestra u dalekoj Kanadi 

Gorko je plakala kad je čitala knjige: 
SMRT DUŠE, 

KOLOVRAT; 

TRAG PO TRAGU, 

KAD SU GORJELE BOŽIJE KUĆE - 
Južna je bila mnogo, 

Pitala se: 

Kako je tek bilo meni dok sam ih pisao? 


Ferid Muhić, pjesnik Svjetlosti, 

Mislilac čista obraza 

I jake peteljke, 

Napisao je Knjigu nezaborava," 

Pod njenim naslovom u spomen: 

"Huseinu koji pamti, Ferid koji ne zaboravlja" 
(Skoplje, 30. septembar 1997.), 

Bio sam tužan kad sam je dočitao, 

Sa srcem u šaci pitao sam se: 

Kako je tek bilo njemu dok je pisao? 


(28.X '97) 


" Ferid Muhić: Ne zaboravi Bosno, Minhen, 1996. 

RIJEČI ZA PODSJEĆANJE 


Jeste li vidjeli sliku djevojčice 
Na čije usne slijeće ptica 

I kljuje mrvice 

Koje je ruka zla 

Zaboravila da obriše? 


Jeste li zapamtili tu sliku 
Pred kojom-bi se posramili 
Svi sveti ciljevi rata, 

Vojske i vojskovođe, 
Istorije i povijesti svijeta? 


Zašto ste ubili djevojčicu, 

Vi što njivite svoje male - velike familije, 
Što čuvate njihova djetinjstva i snove, 
Što pričate bajke i gradite bambilende, 
Vi što ste uvijek u zavjetrini 

I nema izgleda da ćete poginuti? 


Zar ste zaboravili metak 

(Što ste ga morali ostaviti za sebe 
Kad ste počinjali rat?), 

Šta čekate još? 

Šta čekate više? 


(8.V '95) 

ISKOPAVANJE TRAGOVA 


Nikako da stanu s iskopavanjem tragova 
Brazde su sve punije, 

Kopa se gdje se nije kopalo nikad. 

Stižu novi kopači, zorni koljači, 
Smišljaju olakšice i druge pogodnosti, 
Isto su žrtve i grobari, 

Prenose na kabur" sopstvene mjere, 

Da ih više stane, 

Da se bolje slože. 


Groznih li balkanalija! - grakće svijet lažno uznemiren, 
Ko će sve to da razvadi i skoli, 

Trebalo bi im dvaput toliko zemlje, 

Triput toliko, 

Da budu veliki, 

Da bi bili siti. 

Oni vičniji lovu od pasa, 

Nanjuše mjesta koja im valja opet preorati, 

TIragove iskopati, 

I kad više nikoga nema. Ni za ukop. Ni za sjeme. 


(23. 1'95) 


" kabur - grob, raka 

PETER HANDKE LEĐIMA GLEDA RAT 


"Rat koji su vam tobože preslikali mediji, 
odigrao se samo na vašoj mrežnjači, vi ste 
žrtve jedne sveopšte zavjere žurnalista na 
štetu Srba..." 

Peter Handke 


"Zimsko putovanje u Srbiju", 1995. 


Njemački pisac, austrijskog porijekla, Peter Handke 
Putovao je zimus u neratujuću zemlju Srbiju, 

Kad je snijeg golemi padao, 

I kad se ništa vidjelo nije. 

Ili je išao natraške, 

Žmureći, 

Zaboravivši gdje ide 

I šta treba da vidi. 


Takav: gluh i ćorav, 

Bacio je ispljuvak u lice, 
Svakome ko drukčije vidi 
Neratujuću zemlju Srbiju. 
Okrenuo je sve naglavačke, 

Da se zna i čuje da Peter Handke 
O svemu drukčije misli i piše. — 

Peter Handke nije otkrivao tragove, 

Nije otkopavao grobnice, 

Jer ispod snijega se čak ni u Bosni ne vidi mnogo, 
Kamoli u neratujućoj zemljici Srbiji. 


Uzalud je ispravljati Handkea, 

On je po svaku cijenu htio da se razlikuje od drugih, 
Hoće uz nos svijetu, 

Jer on pogledom okrenutim natraške 

Vidi što svijet ne vidi širom otvorenih očiju. 


Poslije Zimskog putovanja u Srbiju, 
Peter Handke može i da umre od stida, 
Čulo se o njemu, eto, 

Svijet ga je uzeo na zub i na oko. 

A on, pobogu, nije vidio ništa. 


(11. 1 '96) 

BULKA 
Za FE. umjesto nekrologa 


Biće da sam ti ime izmislio 
Kad sam birao riječi 

Za najljepši cvijet 

Koji je ikad, ; 

Igdje 

Izgrijao. 


Sada kao i prije: sve je čisto 
Kao suza u užasnutom ti oku 
Sto se u stravu slila. 


Kad su te htjeli razdijeliti, 

Smrt se zasjekla u moždanu koru, 
Srce puklo k'o žica na tamburi. 
Nek' je blagoslovena zemlja 

Koja se pred Tvojim bolom 
Otvorila! 


(Mart, 1999. god.) 


GR RER TR RER BL 97 


PRED OTVORENIM GROBNICAMA SREBRENICE 


Opisivanje zla je uzaludan posao, 
Mora se pronaći nova građa, 

Riječi su ko zna koji put spihtijane, 
U buđavom mozgu okoćene, 
Obidene. 


Jezik je ovaj golemo svetogrđe, 
Podli izdajnik duše, 
Kiša od koje više ne može poteći ništa. 


Kažeš: kn; bol i suze. Kažeš: smrt i kraj, 
Nastavlja se svekolika jadikovka, 

Pjesnici su nevješti imitatori zla, 

Duša je otišla k vragu, 

Srce je samo mjehurić krvi, 

Um je kapljica mraka, 

Sve je krivotvorenje kome se ne može oteti ništa. 


Poezijo kukavice! 

Ništa nijesi podigla 

Na mjesto gdje je bilo! 

Poezijo maglo i prašino! 

Šta će ostati od tebe, 

Kad se raspeš, kad se slegneš?! 
Ni onaj glas mrtvog oca 

Iz groba, 

Preko ogrezlog polja: 

Nermine sine, gdje si?! 

Na NI 


Uzalud pokušavam da nađem novu građu, 
Kojom još niko gradio nije, 

Umjesto riječi smrt - stravu da slijem, 

Da iščupam srce i metnem pred šuplje riječi, 
Da prospem mozak po bjelini, 

Da ilustrujem život 

Gernikom kakva dosad viđena nije. 


Poezijo izdajice! 

Gdje su ideali? 

Gdje su žrtve? 

Sve će odnijeti mlaka poplava riječi, 
Kad nijesi kazala ništa, 

Kad ne znaš da kažeš kako je bilo! 


(28. VIII '98.) 


BJESNILO ILI KAKO IZREĆI POREĐENJA . 


1. 


"Zivotinje imaju ciklus parenja, 
uvažavaju prirodu i polove 
do najveće moguće mjere..." 


S. K. Vajs 


Šta ostaje kazivaču, 
Kako izreći poređenja 
Poslije bjesnila 
Pobješnjelih? 


Kad raz-životinje, 

Raz-životinjski nasrnu, 

Zubalom kad prikolju, 
Kandžama kad raskubu, 

Iz užeglih mošnji kad prospu 
Raz-životinjsko sjeme, 

Među krvave račve, 

Koje su raz-životinjski procijepile, 
Šta ostaje kazivaču, 

Kako pronaći poređenja? 


Kako izreći neizrecivi rasprs duše, 
Kidanje moštiju i moždani, 
Čupanje mliječnih žlijezda, 
Pucanje srca u lubini? 


Kako sabrati obezvijale riječi 
Da progovore o bjesnilu? 

Rat je pjesma - kaže glas iz groba - 
Spram raz-životinjskog silovanja 
Dvanaestogodišnje djevojčice A. B. 
Radi promjene etničkog stanja 

1 zatiranja turskih tragova. 


Genocid je na nekoj razini, 

Bacanje u oganj i u jame - kozaračko kolo, 
Običan balkanski dan, 

U krv presvući Drinu, 

I ljudskim mesom nahraniti turbine -, 
Spram pijanih mješina, 

Brađatih amoka" - 

Kad se nadmu i napire, 

Kad orlovski zavrgnu djecu, 

Kad zgule im dušu i čednost 

I tijela im leptirasta 

Ogreznu... 


Kako izreći poređenja 

Kad se u njinim konc-logorima 
Prevršila mjera 

Aušvica?... 


Gdje i kako pronaći riječi 
Kad u njima ne može da stane 
Ni prvo slovo 

Srebrenice?... 


= Amok (po M. Vujakliji) neobična i strašna vrsta ludila kod malajskih 
urođenika koja se ispoljava u nagonu za ubijanjem (klanjem) svih bez razlike 
koje takav ludak u svom trčanju sretne. 


"Kada je svjedokinja stavila ruke na oči, 

rekao je da Srbina mora da gleda u oči dok 

je on siluje..." 

(Iz obrazloženja presude u Haškom tribunalu 
za ratne zločine). 


"Bog zna od kakve ih sve fele ima" - 
Kaže čovjek s pola glave, 

S patrljcima nogu i ruku, 

S odrtom kožom na faše i kajase, 

Kao da su ga izvukli iz žrvnja 

(Da vide kako izgleda čovjek iz žrvnja?). 
Kaže: "Zaboravio sam imena zvjerinja, 
Zemnog i podzemnog, 

Koje ne bi učinilo ništa 

Što su usjekle raz-životinje, 

Nekoj Fatimi iz Bosne... 

Nekoj... Nekoj... Nekoj... (Ko će ih sve pobrojati?) 
Kad su ih neki dan vadili iz bunara 

U koji su skočile 

Nakon silovanja." 

Kako ih gledati u oči 
Kad im je nož i krv u njima?... 

".. Tada je svjedokinji 50 bilo 15 godina 
i vi ste to znali, Što se vidi iz toga 
što ste rekli da biste joj - da nije iste 
dobi kao i vaša kćerka, kojoj je tada 
bilo oko 15 godina - uradili mnogo gore 
StVAaTrI..." I i 
(Iz obrazloženja presude Z.V. iz 
Foče, u Haškom tribunalu za ratne zločine). 


Takvih zvjeradi nema nigdje, 

Ni kad bi od svih životinja 

Uzeo što je najgore, 

Opet ne bi sastavio raz-životinju 
Koja je toliko zla, 

I takva silovanja počinila. 


Kako ih zvati: po zemlji ili nebu, 
Ili po nesojskom soju? 


Te mnogo gore stvari |; 
Eto, urađene su drugim ženskima, 
Onim mlađim od petnaest, 
I starijim od petnaest ljeta. 


"Sačuvaj Bože da bi to učinile 
Najživotinjskije životinje..." 


(Pokušaj jedne majke da opiše silovanje svije kćeri) 


Proklete kužne mješine, 
Bradati tvorovi. Pijane zmije, 
Koje kroz meku svilu kože 
Ugone rožnate puzdre... 
Ostavljajuć' sline i bale, 
Pijuvačku i ogrizine, 

Svoje raz-životinjsko sjeme, 
Pod prazne želuce, 

U mrtve trbuhe... 

U dotad čista gnijezda, 

U kojim se množe ptići ljubavi... 


Nebroj puta proklet da je 
Prvi zapovjednik Hada 


S bebi-licem i pogledom hijene; 


I proklete da su rulje: 

Bijele, Crne, Crvene... 

Tigrovi, Orlovi i Šešlije, 
Siti-pijani đenerali i vojvode, 
Koji su, okrećući glavu od Pakla, 
Sami sebi nadjeli ime: 

Ratni zločinci i hulje! 


21. V 2000. 

NAJZAD, ZBOGOM NAIVNE METAFORE' 


Ne znam kako da zovem ove riječi, 
Poslije Foče i Sarajeva, 

Poslije svih mjesta gdje su klali ljude? 
Poslije Mostara i Vukovara 

Lirike, više nema, 

Zbogom naivne metafore! 

I epiku ovih dana privode kraju 
Guslari s nožem ispod grla!" 


(16. 1 '94) 


—.. Tek što se izbavio iz logora, unezvereni starac pred televizijskom kamerom, 
prelazeći rukom preko grla, priča: 

Zabodu nož ovde i idu dovde, a posle samo - gude, gude, gude...' 
Otkuda ova strašna metafora? I 
Smemo Ii je tumačiti? Smemo li se nadneti nad ponor koji ona otvara? Kaže li 
metafora da su guslari do sada samo guslali, da je kucnuo čas... Smemo li 
završiti ovu rečenicu? Smemo li se praviti da metaforu nismo čuli, da je nismo 
razumeli? I 

Kada se izgubila, kamo je nestala razlika između gudala i noža, između 
života i smrti? Da li je smrt išta drugo do ništenje te razlike? 
Zadrhti li ruka koja povlači gudalo, zadrhtaće i ruka koja uzima nož. Ako ne, 
onda ne. Posle neće biti ničega, ostaće samo ništa. 

Ako se i posle Aušvica ipak piše lirska poezija, ona nije više što je bila. 
Posle ove metafore gotovo je s epskom poezijom. Kosovski ciklus je konačno 
završen. Uzalud će se i dalje guslati, iz gusala se više ništa ne da izgudeti. 
Guslanje se izguslalo. 

Mudrost jezika rekla nam je na vrijeme. Nismo tu mudrost čuli, nismo 
je razumjeli. Otuda, valjda, ova metafora. 

Miloš STAMBOLIĆ 


III 


EPILOG ZA KOJIM JE VAPILA 
OVA KNJIGA 

DO POSLJEDNJEG PRIJATELJA 


Čuvaju ga zadojeni 

Zaduženi i pijani, 

Neće ga dati bez krvi 

I mrtvih glava 

(Njihovih glava i krvi, 

Njemu ne smije ni dlaka iz perčina da fali). 
Jer on ne priznaje ni jedan sud 

U kome on ne sudi. 


On prav-zdrav među prijateljima 
Pije jutarnju kafu 

Briga ga nije, 

Ima rješenje: 

Specijalno izrađen revolver 

(Za ovu priliku) 

S dvadesetpet metaka u šaržeru 
I čvrstu odluku 

Da se živ ne predaje, 

Dok svi koji ga čuvaju 

Ne izginu. 

Najzad: čemu ti zakoni i sudovi, 
Zar i to ima? 


31. III 2001.) 

ON MIRNO SPAVA 
1. 


On ne zna za nesanicu, 

Za klanicu, 

On nije čuo za Manjaču i Omarsku, 
Ne zna za Keraterm i Trnopolje, 
Pojma nema o Srebrenici, 

O mjestima gdje su ubijali ljude. 
On mirno spava kao razvaljen top, 
Na oba uha, 

Na oba oka 

I savjest mu je čista 

Kao lobanje izvađene iz zemlje, 
Bez kože i mrske mesa, 

Bijele kao kljove 

I zgodne za ogrlice 

Nekog tek zaglavarenog žreca. 
Njemu je savjest čista, 

On mirno spava 

I ne more ga takve brige. 

2. 


On mirno spava kao razvaljen top 

Na oba uha, I 

Na oba oka 

I savjest mu je čista, 

Ili su mu zagluhle uši, 

Prozukla čula, 

Na oči pala krvava skrama 

S Markala i tuzlanskog šetališta. 

On ne zna gdje su Foča, Višegrad, Zvornik, 
Prijedor, Kozarac i Sanski Most, 

Njemu je dovoljno samo da rukom zaokruži: 
"Ovo je moje! Ovo je velika"... 

Krvava mrlja na salveti, 

Koju je nacrtao gospon Tuđman 

Kao plan za podjelu plijena. 


SA 


On je glava porodice, 

On mirno spava, I 

On ne da da njegovu djecu zaboli ni mali prst 
(Na to je osjetljiv svaki otac), 

Njegovo nijedno nije, 

Njihove očeve i majke ne boli glava, 

Oni su nijemi i gluhi 

I ne znaju za bol i suze, 

Oni nijesu osjetljivi, 

Ni toliko koliko on, 

Kad njegovo dijete zaboli mali prst, 

Ili mu, ne daj Bože, sleti muha na čelo. 

Očevi deset hiljada ubijene djece u Sarajevu 
Nijesu pravi očevi, I 
Ni majke deset hiljada mrtve djece u Sarajevu 
Nijesu prave majke, 

Zato on mirno spava, 

Njemu je savjest čista. 


On i ne sluti da su i oni od mesa i kostiju 
Da su prolili deset hiljada čunića krvi, 
Radi one jedne mrlje (dvije trećine salvete) 
Koju je nacrtao gospon Tuđman 

Kao konačni prijedlog za podjelu Bosne. 


(21. XII 2000.) 

SAVRŠEN ZLOČIN 


U posljednjem ratu 

Zlo je napokon usavršeno 

Preko granice uma. 

Postavlja se krucijalno pitanje: 

Kako dalje i kuda? 

Kako ukloniti tragove i svjedoke, 
Dok se ta malenkost ne riješi? 
Poslije iskustva. sa Hagom 

Zločinci će morati jesti žrtve. 

Ko bude htio ponovo da ratuje, 
Mora se ozbiljno suočiti s time. 
Savršen zločin još je u domenu mašte, 
Iako zločinci zapinju iz sve snage, 
Da i to usavrše, 

Da problem riješe na licu mjesta. 
Ove riječi bi se napokon mogle zvati: 
Krucijalno pitanje rata 

Ili savršen zločin. 


(31. III 2001.) 


{ 

EPILOG ZA KOJIM JE VAPILA OVA KNJIGA : 


Kažu da se Adolf Hitler grozio krvi 
I na tuđim rukama, 
Pa ipak je naredio sopstvenu smrt. 


Najzad! 

Najzad! 

Najzad! 

Ništa... 

Uhapšen, 

Suđen, 

Zatočen... 

Ništa spram zla 

Koja je nanožio. 

Čak ni posljednji zavjet 

Nije izvršio, 

A imao je sve pri ruci, 

Trebalo se samo sresti sa sobom 
I povući. 

Trebalo je imati skoposti 

K'o što su je imali oni koji su pred njim 
Umirali. 


Posljednji čin: 
Toliko zla, 

A niko! 

I Ništa... 


Podgorica 
(1. TV 2001.) 

Napomena: 
Pjesme iz ciklusa "Kad su gorjele Božije kuće" objavi: 
jene su u istoimenoj zbirci, Almanah, Podgorica, 1994. godine. 


Bilješka o piscu 


HUSEIN BAŠIĆ rođen je 1. II 1938. godine u 
Brezovicama kod Plava, od oca Ibrahima - Ibra i majke 
Hateme. Završio filozofski fakultet. Duže vremena ra- 
dio kao gimnazijski profesor i u Ministarstvu za obra- 
zovanje, nauku i kulturu Crne Gore. Prve pjesme 
počeo objavljivati od 1958. god. u brojnim listovima i 
časopisima. 


1969. 
Dobio prvu nagradu za poeziju "Blažo Šćepanović" - 
Međurepubličke zajednice iz Pljevalja. 


j 1970. 
Objavio prvu zbirku poezije Od sunca ogrlica (Međure- 
publička zajednica, Pljevlja). 


Objavio izbor od 100 lirskih narodnih pjesama iz plavsko- 
gusinjskog kraja Crni dukati (Književni klub, Ivangrad). 


i 1972. 
Objavio izbor iz narodnog stvaralaštva plavsko-gusinj- 
skog kraja - Ispod zlatnih stireha (Rukovet, Subotica). 
Objavio zbirku poezije Bestražje (Obod, Cetinje). 


1973. 
Objavio zbirku priča Neviđena zemlja (Grafički zavod, 
Titograd), nagrada "Isak Samokovlija". 


1974. 
Objavio zbirku pjesama Prošle oči (Odzivi, Bijelo Polje) 


1979. 
Objavio zbirku pjesama Utra (Nolit, Beograd). 
Objavio prvi roman Tuđe gnijezdo u časopisu Stvaranje. 


1980. 
Objavio roman Tuđe gnijezdo (Svjetlost - Sarajevo i 
Pobjeda - Titograd). 
Za roman Tiđe gnijezdo dobio nagradu Svjetlosti - Sara- 
jevo za najbolji roman godine. 
Objavio zbirku poezije Jato u nevidjelu (Obod - Cetinje i 
Narodna knjiga - Beograd). 


1981. 
Za roman Tuđe gnijezdo dobio Trinaestojulsku nagradu 
Skupštine SR Crne Gore. 


1980. 1 1981. 
Bio predsjednik Udruženja književnika Crne Gore, 


1984. 
Objavio zbirku priča i novela Tipija (Pobjeda, Titograd). 


1985. 
Objavio zbirku priča Vjetar s Prokletija (Oslobođenje - 
Sarajevo). 
Dobio prvu nagradu na jugoslovenskom anonimnom 
konkursu za djela s temom rata i revolucije, povodom 
40-godišnjice pobjede nad fašizmom za dvotomni roman 
Krivice Ti II. 


1986. 
Združeni izdavači Bosne i Hercegovine objavili romane 
Krivice Ti II. 
Objavio zbirku pjesama Breme (Novela - Beograd) 
Objavio zbirku poezije Uzma (Udruženje književnika 
Crne Gore, Titograd). 


1987. 
Objavio zbirku poezije Glasovi s vode (Drugari - Sarajevo). 


1989. 
Objavio Antologiju lirskih narodnih pjesama iz San- 
džaka Može li biti što bit ne može (Međurepublička 
zajednica - Pljevlja). — 


1990. 
Otkazao članstvo u Udruženju književnika Crne Gore 
zbog otvorene podrške koju je ovo Udruženje pružalo 
militantnom, nacionalističkom i šovinističkom režimu u 
Srbiji i Crnoj Gori, oličenom u takozvanoj "antibirokrat- 
skoj revoluciji", verbalnim i drugim pripremama za agre- 
sorski rat i razbijanje ondašnje Jugoslavije. 
Isključen iz radnog odnosa i administrativno penzioni- 
san zbog nepristupanja novoj vlasti i otpora njenim na- 
cionalističkim programima i praksi. 
Primljen u Crnogorski PEN centar i Crnogorsko nezav- 
isno društvo književnika. 


Objavio drugo izdanje romana Tuđe gnijezdo (Univerzi- 
tetska riječ - Nikšić). 


1991. 

Roman Tuđe gnijezdo objavljen u ediciji Muslimanska 
književnost XX vijeka (Sarajevo). 

Objavio Antologiju lirskih narodnih pjesama iz Sandža- 
ka Može li biti što bit' ne može (drugo dopunjeno izdanje, 
Fi Grafik - Tuzla). 

Objavio Antologiju muslimanskih epskih pjesama iz 
Sandžaka Zeman kule po ćenaru gradi (Fi Grafik - Tuzla). 


1992. 
U istim koricama s knjigom Milike Pavlovića Podrum, 
objavio izbor proznih antiratnih tekstova, naslovljen Smrt 
duše (Damad - Novi Pazar). To je bila prva antiratna knji- 
ga na području ondašnje Jugoslavije. 


1993. 
Otkazao članstvo u Odboru za književnost Crnogorske 
akademije nauka i umjetnosti s obrazloženjem: "Od for- 
miranja Akademije do sada, ni u jednom tijelu, ni mar- 
ginalno nije tretirano ni jedno pitanje iz života, kulture i 
uopšte duhovnosti Muslimana iz Crne Gore, iako isti 
čine 15% % cjelokupnog življa ove Republike, brojčano su 
drugi narod u njoj. U programima te Akademije, kao 
predavači na uglednim skupovima, pozivaju se i učestvu- 
ju neki neposredni kreatori izvršenog genocida nad mus- 
limanskim narodom u Bosni i Hercegovini." (Monitor, 
1. X 1993. god) 
Objavio antiratni roman Kolovrat - - grotesknu sliku tako- 
zvane "antibirokratske revolucije". Roman je u kraćem 
obliku 1991. godine objavljen u nastavcima u sarajev- 
skom Oslobođenju. 
Formirao Udruženje Almanah - za očuvanje ugrožene 
kulturno-istorijske baštine Muslimana Crne Gore. Po- 
krenuo je časopisAlmanah - za proučavanje, prezentaci- 
ju i zaštitu kulturno-istorijske baštine Muslimana - Boš- 
njaka u Crnoj Gori. Prvi urednik je bio Husein Bašić, a 
: članovi redakcije: Milika Pavlović i Zuvdija Hodžić. 


1994. 
Objavljen časopis Almanah 1-2. 
U izdanju Almanaha, objavio knjigu antiratne poezije 
Kad su gorjele Božije kuće, s motivima osude vandal- 
skog uništavanja kulturne i g graditeljske baštine musli- 
manske provenijencije, kao i opšte PRE rata, nasilja 
i genocida. 
Učestvovao u formiranju i organizaciji građanskog po- 
kreta otpora Javnost protiv fašizma - čiji je bio potpred- 
sjednik. Za Internet napisao tekst Bošnjački jezik, kontra 
tekst pisao dr Drago Ćupić, direktor Instituta za sr pski 
jezik SANU (Beograd). 

Roman Tirđe gnijezdo uvršten u ediciju Bošnjačka knji- 
ževnost u 100 knjiga. 


1995. 
Roman Tuđe gnijezdo je uvršten u program lektire za 
učenike srednjih škola u Federaciji BiH i programe viših 
škola i fakulteta. 


1996. 
Objavio roman Crnoturci - san i jazija (Društvo pisaca 
Sandžaka, Novi Pazar). 
Objavio Antologiju - tradicionalna usmena književnost 
Muslimana - Bošnjaka iz Crne Gore i Srbije - San i pola 
života (Damad, Novi Pazar). 


1997. 
Objavio zbirku pjesama Čuna (CDNK - Podgorica). 


1998. 
Objavio roman Pusta. vrata - Krivice II (Almanah - 
Podgorica). 


1999. ; 
Primljen za redovnog člana Dukljanske akademije na- 
uka i umjetnosti. 


2000. 
U izdanju Almanaha objavio ciklus romana Zamjene 1-5 
(Tuđe gnijezdo, Kapija bez ključa, Kosti i vrane, Pusto tursko, 
Bijeli Azijati). 
U drugom dopunjenom izdanju ove kajise uvršteno je 
45 novih pjesama. U pjesmama iz prvog izdanja izvršene 
su neke sitnije ispravke. 


A. K. 

SADRŽAJ 


Riječ na početku: Prof. Dr. Enes Duraković - SUGESTIVNOST 
ESTETSKI AUTENTIČNOG RUKOPISA 


ZAPIS RAZBIJEN U TIRINTE 


I 
KAD SU GORJELE BOŽIJE KUĆE 


ZAPIS NA TRIJEMU ALADŽA DŽAMIJE U FOČI 
PJEVAJ, MOJA ŽELJO PUSTA 

DVA ZAPISA O DRINSKOM MOSTU 
NEKROLOG STAROM MOSTU U MOSTARU 

NA NEBU ĆUPRIJA 

JOŠ JEDAN TARIH 

BILO JETO NEKAD 

NEKOĆ U BEGOVOJ KUĆI U TREBINJU 


MORIJA 
CRNA RUPA 


TUČ ČISTI HERCEGOVINU 
SAHATKULA U POČITELJU 

RUŠENJE ALADŽA DŽAMIJE U FOČI 
GOLUBIJA SRCA I BOLEĆE DUŠE 
ARSLANAGIĆA MOST 
KRMAČE NAD RAVAN 
SARAJEVO U PLAMENU 

NI KAMEN NA KAMENU, U HERCEGOVINI 
MUTNA ZVIJEZDA 

MINIRANJE DŽAMIJE U TUĐEMILIMA 
PRED DUŠOM 

KNJIGE NA LOMAČI 

IMA BOSNE 

SVIJET ĆE SE OBVESELITI 

SARAJEVO POST MORTUM 

MOLITVA ZA BOSNU 

IZMEĐU DVA PRSTA 


BOŽIJA OGNJIŠTA 

KRČMA | 

BALIJIN GROB 

OPET KUGA U SARAJ'VU 

JOŠ JEDNA KARTAGINA 

PJESMA PRED ZALAZAK VIJEKA 


H 
ZBOGOM NAIVNE METAFORE 


ZAŠTO NE VOLIŠ BJELINU 

NIJEMI RAZGOVOR 

IZGUB 

JED I STUD 

NIJE MOGLA DA POVJERUJE 

BEZ GROBA I UKOPA 

KASNO BOŠNJU DOLAZI PAMET 

ZAPIS ZA PODSJEĆANJE 

NO DA LL.. DA LI... 

PISMO PRIJATELJICI E. 

PJESNIK MEHO BARAKOVIĆ U PLAVU (1) 
Poslije strašnog iskustva s pjesmom (2) 

Plavljani su čitali Mehove pjesme (3) | 71 

Bilo je to vrijeme kad se jedva imalo za hljeb i so (4) 
Pjesnik Meho Baraković nije zlopamtilo (5) 

DO POSLJEDNJEG ZIJEVA | 

E. B., ZVANI LASTA, GRADI MOST (1) 

E.B. zvani Lasta ne smeće s uma (2) 

On opkorači nisku ogradu mosta (3) 

E.B. zvani Lasta i u snu (4) 

E.B. zvani Lasta visoko (5) 

RIJEČI POSLIJE SREBRENICE 

Poslije Srebrenice može se samo nemušto grcati (1) 
Srećni da su oni (2) 

Kroz golema polja mraka (3) 

Poslije velikog slavlja (4) 

Potom je stalo sve što gmiže, hodi, leti (5) 

Pticama zaoloviše kljunovi (6) 
II' možđa hoćeš da čuješ (7) 
Još mnogo dana potom (8) 


Epilog 
ZAVJETNA KNJIGA {| 90 ! 
KNJIGA NEZABORAVA 
RIJEČI ZA PODSJEĆANJE 
ISKOPAVANJETRAGOVA 
PETER HANDKE LEĐIMA GLEDA RAT 

BULKA {96 

PRED OTVORENIM GROBNICAMA SREBRENICE 
BJESNILO ILI KAKO IZREĆI POREĐENJA 

Šta ostaje kazivaču (1) 

Genocid je na nekoj razini (2) 

"Bog zna od kakve ih sve fele ima" (3) 

Takvih zvjeradi nema nigdje (4) 

Proklete kužne mješine (5) 

NAJZAD, ZBOGOM NAIVNE METAFORE 


III 
EPILOG ZA KOJIM JE VAPILA OVA KNJIGA 


DO POSLJEDNJEG PRIJATELJA 

ON MIRNO SPAVA 

On ne zna za nesanicu (1) 

On mirno spava kao razvaljen top (2) 

On je glava porodice (3 

SAVRŠEN ZLOČIN ) 

EPILOG ZA KOJIM JE VAPILA OVA KNJIGA 
Bilješka o piscu {114| 

Kad su gorjele božje kuće / Husein Bašić. - {2. do- 
punjeno izd.). - Podgorica : Almanah, 2002 
(Podgorica : Roto-Slog). - 121 str.; 24 cm 


Tiraž 1000. - Sugestivnost estetski autentičnog 
rukopisa / Enes Duraković: str. 7-9. - Bilješka o 
autoru: str. 114-118. 


Na osnovu mišljenja Ministarstva kulture Republike Crne Gore 
br. 03-783/2 od 21.09,2001. godine, knjiga "Kad su gorjele Božije 
kuće" oslobođena je plaćanja poreza na promet 


